Σύστημα ποδοσφαιρικών πρωταθλημάτων Ελλάδας

Το **σύστημα ποδοσφαιρικών πρωταθλημάτων Ελλάδας** περιλαμβάνει 7 επίπεδα για το ποδόσφαιρο ανδρών, με τη Super League 1 να αποτελεί την υψηλότερη κατηγορία στο ελληνικό ποδόσφαιρο, και 3 επίπεδα για το ποδόσφαιρο γυναικών με την Α΄ Εθνική Κατηγορία να αποτελεί την υψηλότερη κατηγορία στο ελληνικό ποδόσφαιρο.

## Συμμετοχή στα Κύπελλα Ελλάδας
Ανάλογα με την κατηγορία που αγωνίζεται η κάθε ομάδα συμμετέχει σε ανάλογο θεσμό Κυπέλλου Ελλάδας. Την αγωνιστική περίοδο 2025–2026 έχει ως εξής:
* Κύπελλο Ελλάδας (Άνδρες): Super League 1 και Super League 2
* Κύπελλο Ερασιτεχνών Ελλάδας (Άνδρες): Γ΄ Εθνική Κατηγορία και οι Κυπελλούχοι των Ενώσεων Ποδοσφαιρικών Σωματείων (Ε.Π.Σ.)
* Κύπελλο Ελλάδας (Γυναίκες): Α΄ Εθνική Κατηγορία, Β΄ Εθνική Κατηγορία και Γ΄ Εθνική Κατηγορία

## Προβιβασμός – Υποβιβασμός
Ανάλογα με την κατηγορία και την εκάστοτε χρονική περίοδο ο αριθμός των ομάδων που προβιβάζονται και υποβιβάζονται ποικίλει. Την αγωνιστική περίοδο 2024–2025 έχει ως εξής:
* **Super League 1** (**Α1 Εθνική Κατηγορία**): Στις 10 Ιουλίου 2024, σε έκτακτη σύγκληση της γενικής συνέλευσης της Super League 1, εγκρίθηκε ομόφωνα η προκήρυξη του πρωταθλήματος, σύμφωνα με την οποία θα ακολουθηθεί νέος τρόπος διεξαγωγής του πρωταθλήματος. Το νέο σύστημα διοργάνωσης προβλέπει την ύπαρξη δύο ομίλων play-offs και ενός play-outs μετά το τέλος της κανονικής περιόδου. Οι ομάδες που θα τερματίσουν στις θέσεις 1–4, θα προκριθούν στα play-offs για την ανάδειξη του πρωταθλητή, διατηρώντας το ακέραιο των βαθμών που συγκέντρωσαν στην κανονική περίοδο. Οι ομάδες που θα τερματίσουν στις θέσεις 5–8, θα προκριθούν στα play-offs για το 5ο ευρωπαϊκό εισιτήριο και την έξοδο στο Conference League της επόμενης περιόδου –εφόσον κατακτήσει το Κύπελλο Ελλάδος κάποια ομάδα από τις πρώτες τέσσερις– διατηρώντας όμως το ήμισυ των βαθμών που συγκέντρωσαν στην κανονική περίοδο. Οι ομάδες που θα τερματίσουν στις θέσεις 9–14, θα συμμετάσχουν στα play-outs για την αποφυγή του υποβιβασμού στη Super League 2, διατηρώντας το ακέραιο των βαθμών που συγκέντρωσαν στην κανονική περίοδο, σε διπλούς αγώνες -εντός και εκτός έδρας- σε αντίθεση με ό,τι ίσχυε. 
* **Super League 2** (**Α2 Εθνική Κατηγορία**): Το πρωτάθλημα θα διεξαχθεί σε δύο φάσεις. Στην πρώτη φάση σε κάθε όμιλο, κάθε ομάδα θα αντιμετωπίσει όλους τους αντιπάλους δυο φορές (εντός και εκτός έδρας, συνολικά 18 αγώνες). Δεν θα υπάρχει απευθείας υποβιβασμός. Η δεύτερη φάση περιλαμβάνει αγώνες κατάταξης (play off και play out) για την πρώτη θέση του ομίλου και την άνοδο στη Super League 1, και για τον υποβιβασμό τεσσάρων ομάδων, δύο από κάθε όμιλο, αυτών που θα καταλάβουν τις θέσεις 9 και 10.  Στα play off, όπως και την προηγούμενη περίοδο, θα συμμετέχουν οι πέντε πρώτες στη βαθμολογία της πρώτης φάσης, και θα αγωνιστούν δυο φορές με τις υπόλοιπες, εντός και εκτός έδρας. Θα περιλαμβάνουν 10 αγωνιστικές και 8 αγώνες για κάθε ομάδα. Στα play off οι ομάδες θα εισέρχονται με το ήμισυ των βαθμών που είχαν κερδίσει στην πρώτη φάση.  Στα play out θα συμμετέχουν οι ομάδες που θα καταλάβουν τις θέσεις 6η έως 10η. Όπως και στα play off, οι ομάδες θα ξεκινούν με το ήμισυ των βαθμών που συγκέντρωσαν στην πρώτη φάση και θα αγωνιστούν με τις υπόλοιπες σε διπλούς αγώνες εντός και εκτός έδρας (10 αγωνιστικές, 10 αγώνες για κάθε ομάδα).  Θα προβιβαστούν στη Super League 1 δύο συνολικά ομάδες, οι νικήτριες των play off κάθε ομίλου και θα υποβιβαστούν στη Γ΄ Εθνική Κατηγορία 4 συνολικά ομάδες (οι δυο τελευταίες από τα play out), έτσι ώστε την αγωνιστική περίοδο 2025–2026 το πρωτάθλημα να διεξαχθεί με έναν όμιλο.
* **Γ΄ Εθνική Κατηγορία**: Οι πρωταθλητές του κάθε ομίλου προβιβάζονται στη Super League 2. Υποβιβάζονται στα τοπικά πρωταθλήματα συνολικά 25 ομάδες. Από τον 1ο και 2ο όμιλο, που αποτελούνται από 18 ομάδες, θα υποβιβαστούν στην κατώτερη κατηγορία 7 ομάδες (οι ομάδες που θα καταλάβουν τις θέσεις 12 έως 18). Από τον 3ο όμιλο, που αποτελείται από 16 ομάδες, θα υποβιβαστούν στην κατώτερη κατηγορία 5 ομάδες (οι ομάδες που θα καταλάβουν τις θέσεις 12 έως 16). Από τον 4ο όμιλο, που αποτελείται από 17 ομάδες, θα υποβιβαστούν στην κατώτερη κατηγορία 6 ομάδες (οι ομάδες που θα καταλάβουν τις θέσεις 12 έως 17).
* **Πρωτάθλημα Πρωταθλητριών Ε.Π.Σ.**: Η διοργάνωση θα διεξαχθεί με τη συμμετοχή 56 ομάδων των Ε.Π.Σ., τις 53 πρωταθλήτριες ομάδες των Ε.Π.Σ. και τις 3 δευτεραθλήτριες ομάδες των ιδρυτριών Ε.Π.Σ. (Αθηνών, Πειραιά, Μακεδονίας) χωρισμένων σε 8 ομίλους, από 7 ομάδες ο καθένας. Σύμφωνα με την προκήρυξη της Ε.Π.Ο., στην Γ΄ Εθνική Κατηγορία 2025–2026 θα προβιβαστούν οι 3 πρώτες ομάδες από κάθε όμιλο και οι 4 καλύτερες ομάδες που θα καταλάβουν την 4η θέση στον όμιλό τους, συνολικά δηλαδή 28 ομάδες. Σε περίπτωση που κάποια ομάδα που θα αποκτήσει δικαίωμα συμμετοχής στην Γ΄ Εθνική Κατηγορία δεν επιθυμεί να δηλώσει συμμετοχή, το δικαίωμα θα το αποκτήσουν κατά προτεραιότητα οι υπόλοιπες ομάδες σύμφωνα με την ενιαία ειδική βαθμολογία που θα προκύψει από την τελική βαθμολογική κατάταξη του Πρωταθλήματος Πρωταθλητών Ε.Π.Σ.. Για τη διαμόρφωση της ειδικής βαθμολογίας θα ληφθούν ως κριτήρια ισοβαθμίας οι περιπτώσεις iii) (Διαφορά τερμάτων στο σύνολο των αγώνων), iv) (Καλύτερη επίθεση στο σύνολο των αγώνων) και v) (Καλύτερη άμυνα στο σύνολο των αγώνων) της παραγράφου 5 του Άρθρου 20 του Κ.Α.Π..

## Δομή του συστήματος
Οι παρακάτω πίνακες παρουσιάζουν τη δομή των των ελληνικών πρωταθλημάτων, εθνικών, περιφερειακών και τοπικών. Οι τρέχουσες διοργανώσεις εμφανίζονται με πράσινο.

### Εξέλιξη των πρωταθλημάτων ποδοσφαίρου ανδρών

## Αγωνιστική Περίοδος 2025–2026
Οι παρακάτω πίνακες δείχνουν τη δομή του συστήματος του ελληνικού ποδοσφαίρου για την αγωνιστική περίοδο 2025–2026.

### Πρωταθλήματα Ανδρών

### Πρωταθλήματα Γυναικών

## Παραπομπές


## Δείτε επίσης
* Ελληνικό ποδόσφαιρο
* Ρεκόρ και στατιστικά του ελληνικού ποδοσφαίρου
* Ελληνική Ποδοσφαιρική Ομοσπονδία
* Ένωση Επαγγελματικού Ποδοσφαίρου Α2 Εθνικής Κατηγορίας
* Αναδιάρθρωση ελληνικών πρωταθλημάτων ποδοσφαίρου
* Κατάλογος ποδοσφαιρικών ομάδων Ελλάδας
* Κύπελλο Ελλάδας (ποδόσφαιρο ανδρών)
* Πρωτάθλημα Ελλάδας ποδοσφαίρου ανδρών
* Α2 Εθνική ποδοσφαίρου ανδρών
* Κύπελλο Ελλάδας ερασιτεχνών ποδοσφαίρου
* Γ΄ Εθνική ποδοσφαίρου ανδρών
* Ειδικό ερασιτεχνικό πρωτάθλημα ποδοσφαίρου
* Τοπικές ερασιτεχνικές Ενώσεις Ποδοσφαιρικών Σωματείων (Ελλάδα)
* Κύπελλο Ελλάδας (ποδόσφαιρο γυναικών)
* Πρωτάθλημα Ελλάδας ποδοσφαίρου γυναικών
* Β΄ Κατηγορία ποδοσφαίρου γυναικών Ελλάδας
* Γ΄ Κατηγορία ποδοσφαίρου γυναικών Ελλάδας
* Β΄ Εθνική ποδοσφαίρου ανδρών
* Δ΄ Εθνική ποδοσφαίρου ανδρών

## Εξωτερικοί σύνδεσμοι
* 
* 
* 
* 

Κατηγορία:Ποδόσφαιρο στην Ελλάδα
Ελλάδα